‘TUF’ขายถูก50บาทกดหุ้นในตลาดร่วง5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — TUF เคาะแล้ว ขายหุ้นเพิ่มทุนให้ผู้ถือหุ้นเดิม 20 ต่อ 1 ราคา 50 บาท ต่ำกว่าตลาด ฉุดราคาหุ้นรูด 5%
คณะกรรมการบริษัท ไทยยูเนี่ยน โฟรเซ่น โปรดักส์ (TUF) มีมติให้จัดสรรหุ้นเพิ่มทุนจำนวน 44,158,548 หุ้น เสนอขายให้แก่ผู้ถือหุ้นเดิมในสัดส่วน 20 หุ้นเดิมต่อ 1 หุ้นใหม่ ในราคาหุ้นละ 50 บาท โดยผู้ถือหุ้นที่ได้รับสิทธิซื้อหุ้นใหม่ต้องมีชื่อในทะเบียนวันที่ 23 ก.ย. กำหนดวันจองซื้อและชำระเงินค่าหุ้นในวันที่ 1115 ต.ค. 2553
สำหรับการเสนอขายหุ้นเพิ่มทุนให้แก่บุคคลในวงจำกัด (พีพี) ใช้วิธีสำรวจความต้องการซื้อ และราคาถัวเฉลี่ยของหุ้นบริษัทในตลาดหลักทรัพย์ในช่วงเวลา 715 วันทำการติดต่อกัน ก่อนวันที่สำรวจความต้องการซื้อ
ที่ผ่านมา TUF ได้ออกไปนำเสนอข้อมูลยังต่างประเทศ (โรดโชว์) หลังจากประกาศซื้อกิจการในยุโรป เพื่อเป็นเจ้าตลาดอาหารทะเลในโลก ส่งผลให้ราคาหุ้นปรับตัวขึ้นมากเกือบ 50% และการกำหนดราคาขายหุ้นเพิ่มทุนเพียงหุ้นละ 50 บาท ต่ำกว่าราคาในตลาดเกือบ 10% รวมถึงภาวะหุ้นไม่คึกคัก ส่งผลให้ราคาหุ้น TUF ปิดที่ 54 บาท ลดลง 3 บาท หรือ 5.26%